I 1914 grunnla de to kvinnene det radikal-pasifistiske Deutscher Frauenstimmrechtsbund. I bladet krevde Heymann som redaktør en umiddelbar avslutning på første verdenskrig. Hun kom i klammeri med sedelighetspolitiet i Hamburg, da hun protesterte mot det hun anså som en nedverdigende behandling av prostituerte. Hun ville avskaffe den statlige regulering av prostitusjonen, og ble som følge av dette kalt et «forrykt fruentimmer» («verrüctes Frauenzimmer»).